יחסי אינדונזיה–פקיסטן

היחסים בין פקיסטן לאינדונזיה הם מיוחדים ומבוססים על השקפות דתיות משותפות. אינדונזיה היא המדינה המאוכלסת ביותר במוסלמים בעולם, ואילו פקיסטן היא המדינה בעלת הרוב המוסלמי השנייה בעולם. שתי המדינות חברות בארגון לשיתוף פעולה אסלאמי. פקיסטן מחזיקה באינדונזיה שגרירות בג'קרטה, ואילו אינדונזיה מחזיקה בפקיסטן שגרירות באסלאמאבאד, וקונסוליה כללית בקראצ'י. על פי סקר השירות העולמי של ה-BBC לשנת 2014 40% מהאינדונזים רואים את השפעתה של פקיסטן באופן חיובי, כאשר 31% מביעים דעה שלילית.

 היסטוריה 
שמאל|ממוזער|256x256 פיקסלים| הנשיא סוקרנו והמושל הכללי סר חוואג'ה נזימודין, ינואר 1950. 
במהלך המהפכה הלאומית האינדונזית עודד מוחמד עלי ג'ינה חיילים מוסלמים ששירתו בצבא ההודי הבריטי לשלב ידיים עם האינדונזים במאבקם נגד הקולוניזציה האימפריאלית ההולנדית של אינדונזיה. כתוצאה מכך, 600 חיילים מוסלמים של הצבא ההודי הבריטי ערקו מהכוחות הקולוניאליים ויצאו קשר עם אינדונזים.Pakistan aims for better relations with Indonesia beyond politics מתוך 600 חיילים אלו מתו 500 מהם במלחמה; ואילו הניצולים חזרו לפקיסטן או המשיכו להתגורר באינדונזיה. כהוקרה על סיועם של חיילים מוסלמים מפקיסטן, במהלך חגיגת היובל הזהב האינדונזי ב-17 באוגוסט 1995, העניקה אינדונזיה את עיטורי מלחמת העצמאות לחיילים הפקיסטנים לשעבר והעניקה את העיטור הגבוה ביותר Adipura למייסד של פקיסטן מוחמד עלי ג'ינה וממשלת פקיסטן.

מערכת היחסים של פקיסטן עם אינדונזיה התפתחה מאוד תחת גנרל איוב ח'אן. במהלך המלחמה ההודו-פקיסטנית של 1965, אינדונזיה הציעה לספק לפקיסטן עזרה צבאית, ולתפוס את איי אנדמן וניקובר בהודו כדי להסיח את דעתה מחזית קשמיר.The new international politics of South Asia by Vernon Hewitt, Vernon Marston Hewitt, Manchester University Press ND, 1997, p 126The new international politics of South Asia By Vernon Hewitt

ב-8 במאי 2015, בת זוגו של שגריר אינדונזיה בפקיסטן, הרלי לוואוואטי בורחאן מוחמד, נהרגה בהתרסקות מסוקים באזור הצפוני ההררי של גילגית. בעלה, בורחאן מוחמד, שגריר אינדונזיה בפקיסטן, היה בין הפצועים, ובהמשך נפטר מפצעיו בבית חולים בסינגפור ב-19 במאי. בהתרסקות נהרגו גם דיפלומטים אחרים, שכללו את שגרירי נורווגיה והפיליפינים בפקיסטן, כמו גם את בת זוגו של דיפלומט מלזי.

 שיתופי פעולה ביטחוניים 
פקיסטן חתמה על מזכר הבנות בנושא שיתופי פעולה ביטחוניים (DCA). אחד ממונחי המפתח של ה-DCA הוא הצעה לאינדונזיה לקחת חלק בייצור משותף בין פקיסטן לסין של מטוס הקרב JF-17. אינדונזיה ופקיסטן מחליפות גם אנשי צבא לצורך אימונים.

 עתיד 
על פי הודעה לעיתונות ב-4 בספטמבר 2018, שני הצדדים הסכימו לחזק, להרחיב ולגוון את שיתוף הפעולה הזה באמצעות כל הפורומים הזמינים. ה-JDCC הוא הפורום הגבוה ביותר לשיתוף פעולה ביטחוני בין שתי המדינות.

 יחסי סחר 
בשנת 2016 הסחר הדו-צדדי בין פקיסטן לאינדונזיה הגיע ל-2.3 מיליארד דולר. הייצוא הפקיסטני לאינדונזיה כוללTextile and seafood: Indonesia pressed to provide concessionsPakistan wants closer trade ties with RI: Envoy קיננו, פירות ים, טקסטיל, בד כותנה, ציוד רפואי, אורז, חיטה ושטיחים ואילו אינדונזיה מייצאת שמן דקלים לפקיסטן. לשתי המדינות יש הסכם סחר מועדף, שנחתם בפברואר 2012.

 קישורים חיצוניים 

 הערות שוליים 

קטגוריה:ערכים ללא קטגוריות פיזיות - יחסי חוץ